**27-мa учебна седмица Домашна работа – ШЕСТИ клас.**

**Български език**

*Да припомним!*

**Просто изречение** е изречение, което изказва една отделна мисъл и има едно сказуемо.

*Пример: Васил пише красиво.*

**Сложно изречение** е изречение, което се състои от две или повече прости изречения, свързани смислово и интонационно. Сложното изречение съдържа две или повече сказуеми

**Сложно съчинено изречение** е сложно изречение, което се състои от самостойни прости изречения. Простите изречения в състава на сложното съчинено се свързват по два начина: **безсъюзно и съюзно.**

**Безсъюзно свързаните** прости изречения винаги се отделят с препинателен знак.

*Пример: Лъвът стана, протегна се, изправи се величествено.*

**Съюзното свързване** на прости изречения е чрез съюзи.

*Примери: Вървя и пея под дъжда.*

 *Нито ще тръгна с тях към парка, нито ще остана с тебе.*

 *Ще започна да уча, но първо ще поиграя с приятели.*

 *До пет часа уча и чета книга, а след това играя.*

**Моля, отговорете на следните въпроси:**

1. **Кое изречение е просто изречение?**
2. **Кое изречение е сложно изречение?**
3. **Кое изречение е сложното съчинено изречение?**
4. **Как се свързват простите изречения в състава на сложното съчинено изчречение?**
5. **Напишете пет сложни съчинени изречения, с различен начин на свързване (с различни съюзи или безсъюзна връзка).**
6. **Колко сложни съчинени изречения откриваш в този откъс?**

*Момчето мълчеше. Англичанинът бе пропътувал цялото това разстояние, за да чуе нещо, което вече знаеше. Пред него стоеше Врагът, но момчето не се страхуваше от смъртта. Малко след като англичанинът си тръгна, дойде Фатима, за да напълни стомната си с вода.*